Document ID: 32005D0426

TARYBOS SPRENDIMAS 2005/426/BUSP
2005 m. birželio 6 d.
įgyvendinantis Bendrąją poziciją 2004/694/BUSP dėl tolesnių priemonių, remiančių veiksmingą Tarptautinio baudžiamojo tribunolo buvusiajai Jugoslavijai (TBTBJ) mandato vykdymą
EUROPOS SĄJUNGOS TARYBA,
atsižvelgdama į Bendrąją poziciją 2004/694/BUSP (1), ypač į jos 2 straipsnį kartu su Europos Sąjungos sutarties 23 straipsnio 2 dalies antrąja įtrauka,
kadangi:
(1)
Bendrąja pozicija 2004/694/BUSP Taryba patvirtino priemones, skirtas įšaldyti visas lėšas ir ekonominius išteklius, priklausančius fiziniams asmenims, kuriems pareikštas Tarptautinio baudžiamojo tribunolo buvusiajai Jugoslavijai (TBTBJ) kaltinimas.
(2)
2005 m. balandžio 18 d. Taryba priėmė Sprendimą 2005/316/BUSP, iš dalies keičiantį Bendrosios pozicijos 2004/694/BUSP priede pateiktą sąrašą.
(3)
Perkėlus Vujadin POPOVIC ir Nebojsa PAVKOVIC į TBTBJ sulaikymo centrus, jų pavardės turėtų būti išbrauktos iš sąrašo.
(4)
2005 m. balandžio 22 d. TBTBJ priėmė „Nutartį, leidžiančią atšaukti oficialų kaltinimą, be prejudicialumo, Goran BOROVNICA“, laikomam mirusiu. Jo pavardė turi būti išbraukta iš sąrašo.
(5)
Būtina atitinkamai pakeisti Bendrosios pozicijos 2004/694/BUSP priede pateiktą sąrašą,
NUSPRENDĖ:
1 straipsnis
Bendrosios pozicijos 2004/694/BUSP priede pateiktas asmenų sąrašas pakeičiamas šio sprendimo priede pateiktu tekstu.
2 straipsnis
Šis sprendimas įsigalioja jo priėmimo dieną.
3 straipsnis
Šis sprendimas skelbiamas Europos Sąjungos oficialiajame leidinyje.
Priimta Liuksemburge, 2005 m. birželio 6 d.

Labels: 13
0
11
5